Синоћ неста цареве девојке
Синоћ неста цареве девојке,
Повела слугу Радивоја,
Слугу води, сама да не ходи:
И понела три товара блага,
Благо носи, путем да не проси;
Понела је царев бели шатор,
Шатор носи, на пољ' да не ноћи.
То дочуше дворкиње девојке
Па одоше цару те јавише
Цари се је много дожалило
Цар распрати ту његову војску
Па распрати редом по земаља
Да му нађе цареву девојку.
Војска ишла редом по земаља
Па је нашла цареву девојку.
Девојка је цару говорила:
„Иди царе, чувај твоју војску,
Ја шта тражим, ја сам за ме нашла.“

Имена лица од којих су забележене песме 

Баба Мара из села Видровца.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 86., стр. 62-63.

Српске лирске народне песме‎
Народне песме у Крајини